Publication: Magyar Közlöny
Issue: MK-2004-9 (Year: 2004, Number: 9)
Era: 2004-2010
Section: a 6/2004. (I. 30.) GKM rendelethez
Paragraph Index: 155

3. Alapismereti követelmények 3.1. A ’B3’ kategóriájú üzemképesség tanúsító állománynak vizsgával kell bizonyítania, hogy a polgári légiközlekedési hatóság számára elfogadható szintû alapismeretekkel rendelkezik a ’B3’ kategóriának megfelelõ témaköri modulokban, amelyre a légijármû karbantartó szakszolgálati engedélyt kiadják vagy kiterjesztik. 3.2. A ’D1’, ’D2’, ’E1’ és ’E2’ kategóriájú üzemképesség tanúsító állománynak vizsgával kell bizonyítania, hogy a polgári légiközlekedési hatóság számára elfogadható szintû alapismeretekkel rendelkezik a ’D1’, ’D2’, ’E1’ és ’E2’ kategóriának megfelelõ témaköri modulokban, amelyre a JAR-145 üzemképesség tanúsító megbízást kiadják, vagy kiterjesztik. 3.3. Az ismeretszintek szorosan összefüggenek a szóban forgó kategóriának megfelelõ tanúsítás bonyolultságával, ami azt jelenti, hogy a ’B3’, ’E1’ és ’E2’ kategóriához átfogó, teljes körû alapismereteket kell felmutatni a megfelelõ témaköri modulokban. A ’D1’ és ’D2’ kategóriához átfogó, teljes körû alapismereteket kell felmutatni az adott kategóriának megfelelõ témaköri modulokban, továbbá olyan, az alkalmazott technológia által megkívánt, kiegészítõ alapismeretekkel kell rendelkezni, amelyek szükségesek a JAR-145 üzemképesség tanúsító megbízás kiadásához vagy kiterjesztéséhez. 3.4. A ’B3’, ’D1’, ’D2’, ’E1’ és ’E2’ kategóriák esetében az alapismereti szintekkel kapcsolatos követelményeket e rendelet 4. számú melléklete tartalmazza. 3.5. A ’D1’ és ’D2’ kategóriák esetében a megfelelõ szintû alapismeretek elsajátításán túl kiegészítõ ismereteket is el kell sajátítani. 3.6. A ’D1’ és ’D2’ kategóriák esetében a megszerzendõ kiegészítõ ismeretek a JAR-145 szerint jóváhagyott karbantartó szervezetnek kell meghatároznia a következõk alapján: — Meg kell határozni a karbantartó szervezet egészénél vagy egy adott mûhelyében melyek azok a berendezések, illetve berendezéscsoportok, amelyek karbantartását követõen a ’D1’ vagy ’D2’ kategóriájú üzemképesség tanúsító megbízást kap az üzemképesség tanúsítására. — Amennyiben az vonatkozik, figyelembe kell venni és elemezni kell a berendezés, illetve berendezéscsoport alapján a ’D1’ vagy ’D2’ kategóriára vonatkozó követelményeket, a technológiát, valamint a végrehajtásra kerülõ karbantartás szintjét. — Minden egyes berendezés, illetve berendezéscsoport esetében a technológia, a rendszerek kapcsolata és a végrehajtásra kerülõ karbantartás szintje alapján meg kell határozni a teljes alapismereti követelményt, amely magában foglalja az alapismereteket és a kiegészítõ ismereteket. — Meg kell állapítani e rendelet 4. számú melléklete szerint az adott kategóriára vonatkozó alapismeretek és a meghatározott teljes alapismereti követelmény alapján a kiegészítõ ismereteket. — A megállapított kiegészítõ ismeretek és a 4. számú melléklet szerinti alapismereteket kell biztosítani az adott berendezésekre, illetve berendezéscsoportokra vonatkozóan a ’D1’ vagy ’D2’ kategóriájú üzemképesség tanúsító számára. 3.7. A ’B3’, ’D1’, ’D2’, ’E1’ és ’E2’ kategóriák esetében alapismereti vizsga JAR-147 szerint megfelelõen jóváhagyott karbantartás-oktató szervezetnél és a polgári légiközlekedési hatóságnál is letehetõ. A polgári légiközlekedési hatóság alapismereti vizsgák megtartására felkérhet e rendelet szerint megfelelõen jóváhagyott karbantartásoktató szervezet is. ’D1’, ’D2’, ’E1’ és ’E2’ kategóriák esetében a polgári légiközlekedési hatósággal történt megállapodás alapján a JAR-145 szerint jóváhagyott karbantartó szervezet is végrehajthat alapismereti vizsgáztatást.

Source: https://magyarkozlony.hu/hivatalos-lapok/62cae4430ed639ab880e527c1ebbb4cc2e38efdb/dokumentumok/d1d64d65c01e5dd14207109e32b4e352c28cdb37/letoltes